Dont a rae Anjela bep tri devezh d'am gwelet. Adalek ur mare bennak avat, un tri miz war-lerc'h va barnedigezh, ne zeuas mui ! Aon am boa eviti... Marteze e oa c'hoarvezet un dra bennak ganti ha ne oa bet lavaret seurt din ! 'Pad ur miz e c'hortozis kaout keloù diganti met ne zeuas  netra. Neuze e c'houlennis digant ur vignonez mont da welet e ti Anjela ha mat e oa an traoù ganti... Ha pa zistroas ma mignonez d'am c'haout e lavaras din : « Setu, o paouez bezañ bet en he zi emaon ha lavaret he deus din e oa gant re a labour ha ne c'helle ket dont d'az kwelet ken ! Met d'am soñj, ne c'hell ket labourat kalz dre m'emañ o tougen ! ». Neuze e teuas sklaer an traoù em fenn ! Goulenn a ris digant ma alvokad mont d'an ospital da glask disoc'hoù testoù Anjela...